Ներկաները շրջեցին նաև ամբողջովին վերանորոգված, նոր կահույքով և համակարգիչներով համալրված ճարտարապետական արվեստանոցներում, որոնք վերազինվել են համապատասխան սարքավորումներով: Կարևորելով նոր տեխնոլոգիաների կիրառումը ուսումնական գործընթացում՝ ծրագրի շրջանակներում համալսարանը ձեռք է բերել լազարային հաստոցներ, որոնք կիրառական են ոչ միայն ուսումնագործնական ժամերին այլև լայն կիրառություն կարող են ունենալ տնտեսության մի շարք ոլորտներում: Դրանց կիրառությունը հնարավորություն է տալիս ամուր կապեր ստեղծել կրթության և արտադրության միջև: Ճարտարապետության ֆակուլտետի դասախոս Արթուր Եղյանը ներկայացրեց նոր սարքավորումների հնարավորությունները: <<Դրամաշնորհային ծրագրի արդյունքում ներդրված սարքավորումները, կարող են կիրառվել նաև արտադրության մեջ: Նպատակն այն է, որ ուսանողները ձեռք բերեն գործնական հմտություններ և հնարավորություն ունենան հետագայում առևտրայնացնելու իրենց գիտելիքները>>,- հավելեց դասախոսը: